Държавен вестник, бр. 26, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  26
1. участва в разработването на стратегията 
и програми за развитие и прилагане на ин-
формационните и комуникационните техно-
логии в БАБХ в съответствие със секторната 
стратегия за електронно управление в МЗХ;
2. проучва и анализира информационни-
те потребности, като изготвя предложения 
и препоръки за разработване на нови или 
развитие на съществуващите информационни 
системи, програмни приложения и техническа 
инфраструктура в съответствие с целите и 
функциите на БАБХ;
3. планира и организира интегрирането на 
нови информационни системи и технологии 
в общата информационна среда; 
4. организира техническата поддръжка и 
подсигурява работоспособността на прилож-
ните информационни системи и техническата 
инфраструктура на БАБХ; 
5. разработва, прилага и контролира из-
пълнението на процедури за сигурност на 
приложните информационни системи с цел 
осигуряване на ефективна защита на инфор-
мационните ресурси;
6. проучва и съгласува доставките за нови 
услуги и хардуер, свързани с прилагането на 
съвременни технологии, с цел повишаване 
на сигурността и ефективността на същест-
вуващите информационни и комуникационни 
системи; 
7. отговаря за спазването на утвърдени 
политики и стандарти в областта на инфор-
мационните и комуникационните технологии 
на национално ниво и прилагането им в тех-
ническата инфраструктура на БАБХ;
8. организира дейности, свързани с плани-
ране, въвеждане, поддръжка и извеждане от 
експлоатация на програмните и техническите 
активи, използвани в структурата на БАБХ, 
при спазване изискванията за защитата на 
интелектуалната собственост в областта 
на информационните и комуникационните 
технологии;
9. следи и координира обслужването с данни 
на управленските и технологичните процеси 
в БАБХ с цел реинженеринг на процесите 
по предоставяне на административни услуги 
и преминаване към предоставянето им по 
електронен път;
10. участва в планирането и организирането 
на дейности по развитието и поддръжката 
на услугите, предоставяни по електронен 
път, в съответствие с приетите стандарти и 
изисквания за оперативна съвместимост и 
информационна сигурност;
11. отговаря за цялостната дейност по 
оперативна съвместимост и интегрираност 
на използваните информационни и програм-
ни системи и техническа инфраструктура в 
съответствие със Закона за електронното 
управление и подзаконовите нормативни 
актове по прилагането му;
12. методически ръководи и контролира 
всички структурни звена на БАБХ по отно-
шение на използването на информационните 
системи, компютърната техника и комуни-
кациите;
13. осигурява взаимодействието между 
информационните системи на БАБХ с ана-
логичните системи на други ведомства за 
обмен на информация и интеграция.“
§ 16. В чл. 18, ал. 2 се правят следните 
изменения и допълнения:
1. Точки 2 и 3 се изменят така:
„2. ръководи, координира и контролира 
дейността на ОДБХ;
3. обобщава и анализира докладите от 
специализираните дирекции във връзка с 
извършения официален контрол;“.
2. Точка 7 се изменя така:
„7. организира и координира действията 
на БАБХ за ограничаване последиците от 
кризи;“.
3. Точка 8 се отменя.
4. Точка 10 се изменя така:
„10. извършва проверка на ефективност-
та на официалния контрол в съответствие 
с чл. 8, параграф 3, буква „а“ от Регламент 
(ЕО) № 882/2004 на Европейския парламент 
и на Съвета от 29 април 2004 г. относно 
официалния контрол, провеждан с цел оси-
гуряване на проверка на съответствието със 
законодателството в областта на фуражите 
и храните и правилата за опазване здравето 
на животните и хуманното отношение към 
животните съвместно с експерти от специали-
зираната администрация и специализираните 
структури от БАБХ;“.
5. Точка 11 се отменя.
6. Точки 14 и 15 се отменят.
7. В т. 16 думите „чл. 4, т. 6“ се заменят с 
„чл. 4, параграф 6“.
8. Точки 27 и 28 се изменят така:
„27. планира и организира извършване на 
проверки, като при необходимост осъществява 
прякото им оперативно ръководство;
28. води регистър на лабораториите съглас-
но чл. 32, ал. 1 ЗВД, свързани с дейностите 
на агенцията;“.
9. Точка 29 се отменя.
10. В т. 30 след думата „актове“ се добавя 
„и образци на документи“.
11. Точка 31 се изменя така: 
„31. организира и координира дейността 
на Звеното за контакт по Мрежата за изма-
ми с храни и Системата за административна 
помощ и сътрудничество.“
12. Точки 32 – 35 се отменят.
§ 17. Член 19 се изменя така:
„Чл. 19. Дирекция „Растителна защита и 
контрол на качеството на пресни плодове и 
зеленчуци“:
1. методически ръководи, координира и 
контролира дейността на ОДБХ: